Keskustelu:Suomen Nato-jäsenhakemus

message: Voitaisiinko tämä ja artikkeli Suomen Nato-keskustelu yhdistää yhdeksi artikkeliksi, jonka otsikko olisi "Suomen liittyminen Natoon"?  Siihen, eikä erillisiin artikkeleihin, kuuluisivat myös kaikki asian jo toteutuneet ja lähikuukausina tapahtuvat käsittelyvaiheet niin Suomen hallituksessa ja eduskunnassa kuin Naton elimissäkin ja sen muiden jäsenmaiden hallituksissa. 
Käsittääkseni artikkelien yhdistäminen ja nimenmuutos olisi tehtävä viimeistään sitten, kun (tai jos) jäsenyys on toteutunut. Ei kai tapahtumasarjan joka vaiheesta tarvita erillistä artikkelia. -KLS (keskustelu) 13. toukokuuta 2022 kello 08.04 (EEST)
replies: text: Suomen Nato-keskustelua on käyty vuosikymmeniä, joten siitä kertovassa artikkelissakin kerrotaan jo nyt useista keskustelun eri vaiheista eri vuosikymmeniltä. Suomen Nato-jäsenhakemus on poliittishistoriallisesti niin merkittävä asia, etten näe syytä sille, miksei tästä voisi olla omaa artikkeliansa. Artikkelihan on jo nyt suhteellisen pitkä, ja varmasti tulee kuluvan vuoden aikana (sekä mitä todennäköisimmin sen jälkeenkin) pidentymään huomattavasti. En usko, että Naton jäsenhakemuksen hyväksymisestä kuitenkaan tullaan enää tekemään omaa artikkeliansa. –Sullay (Keskustelkaamme siitä) 17. toukokuuta 2022 kello 16.48 (EEST)

message: Ranskan senaatti hyväksyi tänään ratifiointia varten suunnitellun lain äänin 323 puolesta, 17 vastaan (ei 332 puolesta, kuten nyt kirjoitettu wikissä).
Äänestystulos on tarkistettavissa referenssinä olevasta videosta Ranskan senaatin istunnosta (taululla lopussa).  –Kommentin jätti 2a02:1210:7235:9200:45b1:337b:4a0c:4cc4 (keskustelu) 
replies: text: Wikipedia:Muokkaa sivuja rohkeasti ja muista allekirjoitus. Luurankosoturi(…∴… • ­­­­­­­­-=≡ • ~≈) 21. heinäkuuta 2022 kello 16.32 (EEST)
thread_title:  Painovirhe 

message: Useampien muokkauksien(i) yhteydessä on tullut ilmoitus virheellisestä wikikoodista (ks. muokkaushistoria). En ole keksinyt, missä kohtaa on jokin "bitti poikittain" koodissa, enkä ole huomannut artikkelin katselussakaan mitään sotkeutunutta. Löytäisikö joku virheellisen koodin paikan? Johtuuko jostakin taulukkokoodiin aikaansaamastani virheestä, jota en ehkä tiedä virheeksi? Tai voiko itse virheilmoitus olla virheellinen? 195.165.138.67 23. heinäkuuta 2022 kello 01.05 (EEST)
replies: text: Suora lainaus Merkkaukset-sivulta "Sivun tulostetussa versiossa näkyy wikikoodia, joka yleensä johtuu wikikoodivirheistä. Merkintä tulee väärinkäyttösuodattimesta 61. Suodatin ei tunnista missä muokkauksessa virheellinen wikikoodi on tallennettu, joten se on voinut olla artikkelissa jo aikaisemmin." Luurankosoturi(…∴… • ­­­­­­­­-=≡ • ~≈) 24. heinäkuuta 2022 kello 12.57 (EEST)
replies: text: :Kyllä, olen lukenut tuon, mutta se ei auttanut löytämään mahdollista syytä eikä sen paikkaa. Siksi kysyinkin, kun merkkaus on tullut toistuvasti enkä ole löytänyt sen aiheutumissyytä. Tuo Sivun tulostetussa versiossa näkyy wikikoodia, joka yleensä johtuu wikikoodivirheistä ei tässä toteudu, koska en huomaa sen paremmin ruudulla kuin oikeassa tulostuksessakaan mitään virheellistä. Toisaalta saa minun puolestani olla löytymättäkin, jos siitä ei aiheudu mitään näkyvää ongelmaa, nostin vain huomioksi.195.165.138.67 25. heinäkuuta 2022 kello 17.30 (EEST)
Tätä onkin puitu kahvihuonekeskustelussa, ehkä siis korjattukin jo.195.165.138.67 4. elokuuta 2022 kello 02.49 (EEST)
thread_title:  Virheellinen wikikoodi 

message: Eikö Belgian Kuningas ole vieläkään hyväksynyt Suomen Nato-jäsenyyttä? --87.95.51.42 4. elokuuta 2022 kello 01.31 (EEST)
replies: text: Eipä ole kukaan löytänyt sellaista tietoa, että olisi. Olen itsekin katsonut useaan kertaan Belgian lakikokoelmasta/virallisesta lehdestä, mutta ei löydy vielä. Joltain ulkomaiselta saitilta luin, että Belgiassa ehkä pitää vielä maakuntienkin (tai ovatko osavaltioita vai miksi niitä nimitetään) hyväksyä osaltaan valtion sisäisesti, mutta en tiedä oliko se aito tieto.

text: Lisäksi aika hitaaseen tahtiin (ratifiointeihin nähden) ratifiointiasiakirjoja toimitetaan USAn hallitukselle säilytettäviksi.

text: Toisaalta eipä kai noilla hitauksilla suurta merkitystä, kun osa maista vasta aloittelee hyväksyntiään joskus syyskuussa tai sen jälkeen.195.165.138.67 4. elokuuta 2022 kello 02.43 (EEST)

text: Aiempien uusien jäsenten ratifiointitietoja hiukan katsottua näyttää siltä, että Belgiassa vain ottaa aikansa (muutaman viikon) edustajainhuoneen käsittelystä, ennen kuin lain vahvistaminen saadaan julkaistua. Lisäksi laki kai käy siinä välissä myös senaatissa, jolla ilmeisesti ei kuitenkaan ole virallista asemaa itse ratifioinnissa. Aikataulu siis johtunee vain maan käytännöistä. Kuningas ei "oma-aloitteisesti" julkaise tällaisia uutisia, esim. Twitterissä ― koska vahvistamiseen tarvittaneen samalla vastuullisen ministerin hyväksyntä ― vaan kuninkaan vahvistus näkyy sitten kun laki julkaistaan em. virallisessa lehdessä. Ootellaan siis vain... 195.165.138.67 6. elokuuta 2022 kello 16.22 (EEST)
thread_title:  Belgia 

message: Artikkelin nimi on Suomen Nato-jäsenhakemus. Vaihtoehtoinen muoto voisi olla Suomen Nato-jäsenyyshakemus, joka omaan kielikorvaani kuulostaisi täsmällisemmältä – ehkä sillä logiikalla, että haetaan jäsenyyttä eikä jäsentä. Kielitoimiston sanakirja ei sisällä kumpaakaan muotoa sellaisenaan. Google-haku tuottaa hiukan enemmän osumia jäsenhakemukselle (n. 87 000) kuin jäsenyyshakemukselle (n. 62 000), vaikkakaan Google-osumamäärä ei tunnetusti mitenkään ratkaise, mikä on oikein. Luulisin, että molemmat saattavat olla kelvollisia muotoja, joten kyse on ehkä enemmän siitä, kumpi tuntuisi paremmalta artikkelin otsikoksi. Ulkoministeriö käyttää ainakin tällä sivullaan muotoa jäsenyyshakemus.
Toinen pohdinta liittyy artikkelin ensimmäiseen väliotsikkoon Suomen hakemuspäätös. Siitä vaihtoehtoinen muoto voisi olla Suomen hakemispäätös, tai lyhyemmin Suomen hakupäätös. Hakemuspäätös viittaa päätökseen hakemusasiakirjan tekemisestä ja lähettämisestä, hakemispäätös tai hakupäätös sen sijaan itse toiminnasta eli hakemisesta päättämiseen. Tässäkin ehkä makuasia, kumpaa halutaan painottaa. Itse "tykkäisin" enemmän ehkä hakemis-/hakupäätöksestä, koska hakemuspäätös voisi sanana viitata johonkin koko jäseneksi hakemista suppeampaankin asiaan, esimerkiksi siihen, että hakemuksen sanamuotoa olisi pyöritetty ja sitten tehty päätös itse hakemuksesta, muttei välttämättä vielä sen lähettämisestä. Tällöin hakemuspäätös olisi vain yksi osuus hakemis-/hakuprosessissa. Mutta pieni vivahde-ero vain.
Nämä eivät edes ole varsinaisia muutosehdotuksia, pientä pohdintaa vain, näin loppuja ratifiointeja ja deponointeja odotellessa. 195.165.138.67 16. elokuuta 2022 kello 11.06 (EEST)
thread_title:  Termipohdintoja 

message: Tšekin edustajainhuoneen äänestyksessä ja nettisivuilla on sekaannus, mikä äänestys koski Suomen ratifiointia ja mikä Ruotsin. Kokouksen videotallenteessa aivan lopulla klo 4.10 (yöllä!) merkatussa osiossa, kohdassa, jossa oikean alakulman seinänäyttötaululla vaihtuu kellonaika 4:17, alkaa äänestys nro 81. Puhemies lukee, että kyse on Suomen liittymistä koskevasta äänestyksestä, mutta näyttö kertoo sen olevan Ruotsia koskeva. Parlamentti siinä kuitenkin äänestää Suomesta ja tulos on 134 puolesta, 4 vastaan (ja 12 tyhjää). Näyttötaululla olevan tiedon mukaisesti myös äänestyksen nro 81 (linkitetty lähde) otsikossa lukee, että se koskisi Ruotsia, mutta koski kuitenkin Suomea. Siksi linkitettynä on tuo lähde ja tulos sen mukainen taulukossa. 195.165.138.67 27. elokuuta 2022 kello 17.45 (EEST)
replies: text: Voisitko laittaa tämän Efn-mallineella lähteeseen eli lähteen refien sisäpuolelle tai lähteen viereen? Luurankosoturi(…∴… • ­­­­­­­­-=≡ • ~≈) 27. elokuuta 2022 kello 19.19 (EEST)
replies: text: :Harkitsin alun perin, mutta mielestäni ei tarpeen: a) kyse on vain lähteen sisällön viallisuudesta, eikä asia ole artikkelin lukijalle olennaista tietoa Nato-aiheesta (korkeintaan jollekin erityisesti lähteistä kiinnostuneelle) eli ei siten samaa luokkaa kuin artikkelissa jo ennestään olevien efnien asiat b) sekaannus korjattaneen tulevina arkipäivinä, koska se ei voine jäädä parlamentin virallisiin asiakirjoihin virheellisenä, ja siten lähdeviittaus voidaan myös korjata sen mukaisesti. 195.165.138.67 27. elokuuta 2022 kello 21.34 (EEST)
thread_title:  Tšekin edustajainhuoneen tulos 

message: Portugalissa päätetään ratifioinnista 16.9. Paremmin osaavat voinevat päivittää taulukkoa... https://newscutters.com/politics/304365.html
"On September 16, the Assembly of the Republic will debate and vote on the Government’s proposal for resolutions aimed at ratifying the accession of Finland and Sweden to NATO". -Anonymous  –Kommentin jätti 217.152.93.140 (keskustelu)
thread_title:  Portugalissa äänestetään 16.9. 

message: Sitten, jos kun kaikki 30 maata on ratifioinut Suomen jäsenyyden niin meneeköhän tämä uutiseksi heti etusivulle vai sitten kun Suomi on virallisesti julistettu jäseneksi. Toisaalta tässä lokakuuhun asti aikaa miettiä, kun Turkki ei aio äänestää asiasta ennen sitä. --87.95.124.18 20. syyskuuta 2022 kello 19.58 (EEST)
thread_title:  Etusivulle kaiketi 

message: Sekä tiedotusvälineet että osa täällä artikkelia muokanneista on sekoittanut eilisen menettelytapaäänestyksen ja tänäisen varsinaisen ratifiointiäänestyksen.
* Eilen äänestettiin vain siitä, voidaanko Suomen ja Ruotsin ratifioinnit käsitellä ns. yhden käsittelykerran (keskustelun) menettelyllä. Se hyväksyttiin molempien maiden osalta (ja sitä tulosta nyt siteerataan virheellisesti ratifiointiäänestyksenä).
* Tänään oli se varsinainen keskustelu ja ratifiointiäänestys, jonka tulos oli 245 puolesta, 1 vastaan, 17 tyhjää.
Molemmat yllä olevat lähteet ovat suoraan Espanjan senaatin sivuja, ei tiedotusvälineiden sekoittamaa tietoa.
--195.165.138.67 21. syyskuuta 2022 kello 18.32 (EEST)
Artikkelin mukaan Espanjan kuningas ei ole vielä vahvistanut tulosta, mutta Espanjan ratifiointi on ainakin tiedotusvälineissä jo uutisoitu. Onko artikkeli myöhässä vai mediat etuilemassa? 109.240.91.189 28. syyskuuta 2022 kello 04.55 (EEST)
replies: text: Mediat laskevat lähinnä sitä, minkä maiden parlamentit ovat ratifioineet (käyttävät siitä esim. nimitystä tosiasiallinen ratifiointi). Espanjan tapauksessa mediat uutisoivat ratifioinnista jo kun edustajainhuone oli hyväksynyt, eivät odottaneet edes senaatin käsittelyä, joskin jollain taisi olla maininta, että lisäksi vielä senaatin pitää hyväksyä – kuningasta ei siinäkään jaksettu mainita. Eli mediat ovat innokkaina etupellossa näiden uutisoinnissa, koska edistysaskeleista kai yleisö haluaa lukea. Varmaan sekin on sinänsä käypä tarkastelutapa, mutta tässä artikkelissa ratifiointeja kuitenkin seurataan tarkemmin eli valtioelinten tarkkuudella, kuten tietokirjaan kuuluu. Espanjan kuninkaan hyväksynnästä/vahvistuksesta ei vielä ole tullut tietoa (sama tilanne enkkuwikin mukaan), joten taulukossa Espanjan ratifiointi näkyy keskeneräisenä kuten kuuluukin. 195.165.138.67 28. syyskuuta 2022 kello 13.49 (EEST)
replies: text: :Lisäyksenä tähän vielä, että useimmissa maissa valtionpään (monarkki, presidentti jne.) hyväksyntä on käytännössä vain muodollisuus, ja lehdistön raportoima kansanedustuslaitoksen hyväksyntä on olennaisin. Ratifiointien kannalta kuitenkin ne tämän artikkelin taulukossa seuratut muodollisetkin hyväksynnät ovat välttämättömät, koska maiden lainsäädännön mukaisesti ratifiointi on vasta niiden tapahduttua valmis ja dokumentit voidaan lähettää Yhdysvaltoihin säilytettäviksi. Viimeksi mainittu vastaanotto säilytettäväksi taas on edellytys Nato-jäsenyyden voimaan tulolle. 195.165.138.67 30. syyskuuta 2022 kello 12.03 (EEST)
replies: text: ::Tämän Twiitin mukaan Espanja olisi luovuttanut ratifiointiasiakirjat U.S. Department of Staten haltuun eilen. https://twitter.com/SpainInTheUSA/status/1578122887436808192?s=20&t=xx_sviJ_34I7uZBk1j1ZYg 212.213.154.30 7. lokakuuta 2022 kello 13.45 (EEST)
replies: text: :::Kyllä, mutta suosisin tässä artikkelissa tuossa deponointikohdassa nimenomaan virallista lähdettä eli USA:n deponointilistaa, koska tviitit ovat kivoja mutta eivät silti ole virallinen sinetti deponoinnille. Deponointi on kunkin maan ratifiointiprosessin viimeinen virallinen tarvittava toimi ja siksi ratkaisevan tärkeä, minkä vuoksi olisi hyvä tässä artikkelissa tukeutua tässä asiassa vain lopulliseen viralliseen lähteeseen. Se myös vahvistaa virallisen päivämäärän. Tällä hetkellä tosin tuntuu, että USA:ssa ei aina taideta päivittää listaa netissä ihan samaan tahtiin kun deponointeja tulee. Kerran aiemminkin tämän prosessin aikana oli jakso, ettei listalle tapahtunut mitään, mutta sitten tuli yhtenä päivänä useammalta päivältä deponoinnit listalle. 195.165.138.67 7. lokakuuta 2022 kello 21.35 (EEST)
replies: text: ::::Katsoin ylempänä olevan Twitter-linkin ja zoomasin kuvaa asiakirjoihin. Asiakirjoissa näkyy kuningas Felipen allekirjoitukset ja päivämäärä 27.9.2022. 85.76.50.146 7. lokakuuta 2022 kello 23.38 (EEST)
Senaatin käsittelykaavion mukaan edustajainhuoneessa ja senaatissa hyväksytty ratifiointi tulee maassa voimaan, kun se julkaistaan valtion virallisessa lehdessä eli BOEssa (sivulla linkki Último BOE eli viimeisin julkaistu). Tuolta voi seurata, milloin asia julkaistaan. 195.165.138.67 4. lokakuuta 2022 kello 12.27 (EEST)
thread_title:  Espanjan senaatin tulos 

message: Lähteet Kreikan tuloksiin voisivat olla paremmat. Nyt 22.9.2022 yksi antaa 404, yksi on vanha tuleva aikataulu ja viim. pdf:ää en saa nyt käännettyä. --J. Sketter (keskustelu) 22. syyskuuta 2022 kello 02.35 (EEST)
replies: text: Korjasin risan linkin arkistolinkillä. --Linkkerpar™ 22. syyskuuta 2022 kello 03.02 (EEST)

text: Verkosta löytyvät Kreikan dokumentit ovat hankalassa muodossa. Linkki onnistuu sellaiseen yksisivuiseen versioon, jossa presidentin hyväksyntä on todettu, mutta sen päivämäärä on 16. syyskuuta. Lisäksi löytyy painike, josta saa ladattua koneelle useampisivuisen pdf:n. Siitä ilmenee loppupään sivulta, että presidentti on hyväksynyt asian jo 15. syyskuuta, kuten tähän artikkelin taulukkoonkin on kirjattu. Linkkerparin lisäämä arkistolinkki taitaa sisältää saman dokumentin. En kuitenkaan keksinyt, miten Kreikan sivulta saisi suoran linkin tuohon dokumenttiin, joten jouduttaneen tyytymään nykyiseen viitetilanteeseen, jollei joku keksi keinoa muuhun. 195.165.138.67 7. lokakuuta 2022 kello 13.40 (EEST)
thread_title: Kreikan tulokset

message: Olen viim.muokkauksen kanssa samaa mieltä: STT/HS-uutinen ratifiointikäsittelyn 4.10. kumoamisesta on julkaistu 4.10.klo 9.04 (UCT+2) (vaikka tapahtui jo ma.3.10.), Unkarin parlamentin uusi esityslista klo 13.01 (UCT+2), joten uusimman tiedon mukana mennään. Lähekkäiset tapahtumat lienee hyvä pitää referenssinä, seurannan helpottamiseksi.  –Kommentin jätti 2a02:1210:7235:9200:e0bb:cbdc:bc50:5a08 (keskustelu) 
replies: text: Juuri samalla logiikalla ajattelin muokkauksen tehdessäni, että taulukossa näkyvänä tietona on pidetty muidenkin maiden kohdalla vain ennakkotietoja käsittelystä ja äänestyksestä, ei välivaiheita ja käsittelyn käänteitä, mutta viimeksi mainittuihin voi olla linkitettyjä reffejä, ja siksi linkin jätinkin. Jossain välissä harkitsin lisääväni taulukkoon jonkin väliaikaisen Huom-sarakkeen, johon voisi käsittelyn ajalta lisätä tällaisia tapahtumia, mutta en pitänyt sitä tarpeeksi perusteltuna ja jätin lisäämättä. Joka tapauksessa se olisi ollut luultavasti lopuksi poistettava sarake. Tuo Unkarin parlamentin loka-marraskuun esityslista on ollut kesän istuntotauon jälkeen olemassa jo monta päivää, liekö yli viikon eli syyskuun lopulta, ja alkuun se kattoi syys-lokakuun (päivittyvä sivu). Se ei vain ole ollut linkitettynä tälle suomalaiselle sivulle, mutta englanninkielisellä se on ollut jo jonkin aikaa. Sivun yläreunan kellonaika on sivun hakuhetken mukainen eli juokseva. 195.165.138.67 4. lokakuuta 2022 kello 14.58 (EEST)
1.lykkäyspäivämäärän lähestyessä, Unkarin parlamentin ennakoidaan "parantavan kuin sika juoksuaan" (idioma sallittaneen suomalaisesta perspektiivistä katsoen).IS-ennakkouutinen 21.10.2022 ratifiointikäsittelyn lykkäämisestä toistamiseen nyt kansanreferendumin vuoksi, ennakoi vähintään kuukauden lisäaikaa, virallista parlamentin uutta aikataulua vaille.  –Kommentin jätti 2A02:1210:7235:9200:E8DA:1:5755:30F9 (keskustelu)
thread_title:  Unkarin ratifiointi 

message: Suomen ja Ruotsin jäsenyyksien ratifioinnit nykyisissä jäsenmaissa ovat sujuneet ilmeisestikin ennätyksellisen nopeasti verrattuna viime vuosikymmenten edellisiin laajentumisiin. Toisaalta nykyisessä maailmantilanteessa  nopeakin eteneminen tuntuu välillä hitaalta. Muutaman maan deponointien toteamisia on nyt odotettu kolme viikkoa, kun USA:n edellinen deponointilistan päivitys on 19. syyskuuta ja viime aikoina ainakin Slovakia ja Espanja ovat tviitanneet deponoineensa, mutta edelleenkään näitä ei näy listalla – Kreikan ja Portugalin deponoinneista ei ole tainnut olla vielä edes tviittauksia. Lieneekö USAssa sihteeri lomalla vai kiireinen muissa asioissa, kun jo ilmoitettujakaan deponointeja ei ilmaannu listalle... Meillä muokkaajilla olisi tietysti into laittaa edistymistä näkyviin artikkeliin. Nähdäkseni, kuten aiemminkin totesin, artikkelin deponointitietoja ei kuitenkaan pitäisi kiirehtiä tviittilähteiden yms. perusteella, koska deponoinnissa ratkaisee se, että se on virallisesti rekisteröity USAssa. Siitä päteväksi todisteeksi on mielestäni kelvollinen vain virallinen julkaistu lista, johon taulukon deponointipäiväsarakekin perustuu. En toki kiistä, etteivätkö maiden viranomaisten tviitit sinänsä todenna deponointeja, mutta silti varsinainen niitti kullekin deponoinnille on vasta listan näyttämä tilanne. Tästä syystä palautin lukumäärät ja taulukon deponointilistan mukaisiksi. Tviitit voivat mielestäni kuitenkin olla lisätietolähteinä riveillä kertomassa etenemisestä, kunnes deponointilista todentaa tilanteen. --195.165.138.67 10. lokakuuta 2022 kello 23.33 (EEST)
replies: text: Tämä on järkevä linja, odotetaan kunnes on lopullinen vahvistus deponointilistalla. Ehdottaisin kuitenkin, että Espanjan  twiitti deponoinnista laitettaisiin samalla tavalla viitteeksi, kuten Slovakian osalta on laitettu. Mielestäni selventäisi asiaa Espanjan osalta. Ehdottaisin myös vastaavaa viittausta Espanjan kuninkaan allekirjoituksen osalta. Kuninkaan allekirjoituspäivä 27.9.2022 näkyy em. Twitter-viestin kuvan asiakirjoissa. 85.76.50.146 11. lokakuuta 2022 kello 17.56 (EEST)
replies: text: :Nyt sieltä se deponointilistan päivitys viimein ilmestyikin Espanjan, Portugalin ja Slovakian osalta. Tilanne ja taulukon näyttämä ovat nyt selkeämmät, kun deponoinnit noiden osalta ovat viralliset. Pylväskaavio piti päivittää takautuvasti kahdelta edelliseltäkin viikolta. 195.165.138.67 11. lokakuuta 2022 kello 22.48 (EEST)
Tähän vielä täsmennyksenä, että tviiteissä näytetyillä asiakirjojen luovutuksilla deponoitaviksi deponoinnit eivät vielä ole ihan valmiit, koska deponointiin kuuluu vielä ainakin vastaanottajan tekemä asian kirjaaminenkin. Tämä ilmenee mm. siitä, että USA:n viranomainen tekee vielä ilmoitukset deponoinneista ja ylläpitää sitä deponointilistaa. Senkin vuoksi lista olisi tässä varsinainen dokumentti eikä vielä esim. tviitit deponoitaviksi luovuttamisista. Tulkintakysymys toki vähän. --195.165.138.67 15. lokakuuta 2022 kello 21.33 (EEST)
thread_title:  Odottavan pitkä aika 

message: Täällä on Norjan kohdalla valtioneuvoston hyväksyntä joka on melkein kuukautta parlamentin hyväksyntää aiemmin. Taasen engl. wikissä ei tuota ollenkaan, mutta "Royal assent" 22.6. eli 6 päivää parlamentin jälkeen. En tiedä onko tuolla mitään merkitystä, mutta kaipa olis ihan kiva jos erikielisissä artikkeleissa olis samat tiedot? 
Ja Tanskassa ei nähtävästi kysytä mitään kuningattarelta, koskapa kummassakaan artikkelissa ei mitään siitä ole. 86.115.117.232 18. lokakuuta 2022 kello 14.43 (EEST)
replies: text: Eipä tarkempaa tietoa. Kukaan muukaan ei ole ilmeisesti löytänyt muuta tietoa kuin mitä taulukossa on. Jos löydät luotettavaa lähteistettyä tietoa, niin kannattaa muokata taulukkoa siltä osin. Norjan omassa vastaavassa W-artikkelissa hyväksyjät ovat Norjan osalta samat kuin suomalaisessa (ja suomalainen taulukko on kuulemma alun perin kopioitukin Norjan taulukosta, sen jälkeen tosin paljon muokattu ulkonäöltään), mutta hallituksen päivämäärässä ero. Muistelen lukeneeni, että Norjassa hyväksyntä olisi joka tapauksessa tehty jo etukäteen eli ennen Suomen ja Ruotsin hakemuksia, mikä mahdollisti deponoinnin sitten samana päivänä kuin S & R kutsuttiin jäseniksi. Sekä Norjan että Suomen artikkeleissa päivämäärät ovatkin ennen kutsua, joten etukäteispäätös ei ole sinänsä epäselvä, vain mikä päivämäärä sille kuuluisi laittaa. Norjan artikkelissa ei ole ainakaan riveillä lähteitä ko. tiedoille ja päivämäärille. Suomen artikkelissakaan lähde ei sisällä tietoa tuosta päivämäärästä. Tanskan osalta Norjan artikkelissakaan ei ole hallitsijan hyväksyntää kuten ei enkkuversiossakaan, luultavasti Tanskassa ei ole muodollista hyväksyntää käytössä toisin kuin joissain muissa monarkioissa (Tanskan vastaavaa W-sivua ei taida olla kieliluettelossa, ehkä asia on jossain toisessa artikkelissa heidän W:ssaan). 195.165.138.67 19. lokakuuta 2022 kello 14.20 (EEST)
thread_title:  Norja ja Tanska 

message: Onko Unkarin ratifiointi jo Deponoitu, kun siinä kohdassa on päivämäärä? Luurankosoturi(…∴… • ­­­­­­­­-=≡ • ~≈) 31. maaliskuuta 2023 kello 18.10 (EEST)
replies: text: Nyt tuo on hoidettu kuntoon. Luurankosoturi(…∴… • ­­­­­­­­-=≡ • ~≈) 31. maaliskuuta 2023 kello 20.11 (EEST)
thread_title:  Unkarin ratifiointi 

message: Miten nuo deponointien lähteet menee, kun tuossa taulukossa suurimmassa osasta maista on nuo valtioelinten lähteet laitettu erikseen jokaiselle valtioelimelle? Luurankosoturi(…∴… • ­­­­­­­­-=≡ • ~≈) 31. maaliskuuta 2023 kello 20.11 (EEST)
replies: text: Duossa Deponoitu-otsikossa on tuo huomautus (b). Käykö se lähteeksi? Luurankosoturi(…∴… • ­­­­­­­­-=≡ • ~≈) 4. huhtikuuta 2023 kello 16.05 (EEST)
thread_title:  Deponointien lähteet 

message: Ehdotan että kyseisen artikkelin nimen muutosta koska kaikki 30 Nato jäsenvaltiota ovat ratifioineet Suomen NATO jäsenyyden joten ehdotan että uusi nimi tälle artikkelille olisi Suomen NATO jäsenyys.Suomen hakemukset ovat käsitelty ja ratifioitu--2001:14BA:4664:2900:3072:22FE:72C9:9824 2. huhtikuuta 2023 kello 09.57 (EEST)
replies: text: Jäsenyys on vielä vaiheessa. Minusta olisi parempi aloittaa uusi artikkeli.-- Htm (keskustelu) 2. huhtikuuta 2023 kello 10.57 (EEST)
replies: text: :Kyllä se on loppuun asti viety kun Turkki todennäköisesti tallettaa hakemuksen Washingtoniin. --2001:14BA:4664:2900:3072:22FE:72C9:9824 2. huhtikuuta 2023 kello 13.45 (EEST)
replies: text: ::Se on päädyssä sitten kun se on päädyssä. Ei ennen. -- Htm (keskustelu) 3. huhtikuuta 2023 kello 19.22 (EEST)

text: Tällä artikkelilla on jo kelvollisesti mittaa, joten kuten siten että parempi jättää tämä tälle nimelle ja turinoida jäsenyysajasta uudessa artikkelissa. --Lax (keskustelu) 2. huhtikuuta 2023 kello 11.03 (EEST)

text: Määritelmän mukaan artikkeli koskee hakemusta. Jäsenyydestä perustettanee artikkeli, siinäkin riittänee metkuja.--Kulttuurinavigaattori (keskustelu) 2. huhtikuuta 2023 kello 11.13 (EEST)
replies: text: :Tuokin on vaihtoeht tosin siinä menee 10 vuotta kunnes Suomen jäsenyys NATO:ssa vakiintuu--2001:14BA:4664:2900:3072:22FE:72C9:9824 2. huhtikuuta 2023 kello 13.44 (EEST)
replies: text: ::Suomen Nato-jäsenyydestä  kannatta kirjoittaa uusi artikkeli. Tuo hakemusvaihe isoine taulukoineen on oma prosessa, joka päättyy. Uudessa artikkelissa toki viitataan tähän jäsenhake3musartikkeliin historia-osiossa. On aivan turha jättää artikkelin alkuun pitkää selostusta siitä, mitä on tapahtunut, koska historia ei siltä osin enää muutu. Jäsenhakemus-artikkelin arvo ja merkitys ja sen hyväksi tehty työ ei millään muotoa vähene. -- Htm (keskustelu) 3. huhtikuuta 2023 kello 19.26 (EEST)
replies: text: :::Nyt toinen ip on näköjään luonut tuosta artikkelin. Luurankosoturi(…∴… • ­­­­­­­­-=≡ • ~≈) 4. huhtikuuta 2023 kello 14.30 (EEST)
thread_title:  Otsikon nimen muutos 

message: Suomen ilmoitettiin tulevan viralliseksi Naton jäseneksi huomenna. Ilmoitetaanko se erikseen etusivulla vai ei? AksuHelps (keskustelu) 3. huhtikuuta 2023 kello 14.53 (EEST)
replies: text: Kyllä varmaan joku sen laittaa uutisiin. Luurankosoturi(…∴… • ­­­­­­­­-=≡ • ~≈) 3. huhtikuuta 2023 kello 15.05 (EEST)
thread_title:  Etusivulle? 

message: Huomenna, ainakin STT:n ja Uuden Suomen mukaan, nostetaan Suomen lippu NATO:n päämajan edessä Brysselissä, mikä tarkoittaa samalla myös sitä, että ulkoministeri Pekka Haavisto on käynyt tallettamassa liittymisasiakirjat siihen mennessä myös Washington DC:ssä. Harmittavasti vain Turkin hyväsynnän deponoinnin näkyminen on vielä aikaisemmin tänään ollut kesken, mutta Stoltenberg on jo saanut siitä tiedon selkeästi. Rioshin75 (keskustelu) 3. huhtikuuta 2023 kello 17.01 (EEST)
thread_title:  Huomenna! 

message: Artikkeli on pitkä, lähteellinen, tietosanakirjamainen ja siinä on sujuvaa suomea. Siinä on myös kuvia. Deponointien lähde löytyy "Deponointi"-otsikon huomautuksesta (b). Luurankosoturi(…∴… • ­­­­­­­­-=≡ • ~≈) 6. huhtikuuta 2023 kello 15.41 (EEST)
replies: text: Tuolle yhden lauseen Yhtäaikaa Natoon kappaleelle kaipaisin laajennusta tai sulauttamista johonkin toiseen kohtaan artikkelia. jni (k) 11. huhtikuuta 2023 kello 15.46 (EEST)
replies: text: :Yhdistin johdantoon. Luurankosoturi(…∴… • ­­­­­­­­-=≡ • ~≈) 11. huhtikuuta 2023 kello 17.11 (EEST)

text: Vanhentuneet linkit ja lähde tarkemmin? -merkintä olisi hyvä korjata. --Kärrmes (keskustelu) 5. toukokuuta 2023 kello 22.42 (EEST)
replies: text: :Korjasin yhden vanhentuneeksi merkityn lähteen korvaamalla sen kahdella uudella, mutta sieltä varmaan löytyy niitä enemmäkin jos niitä alkaa tarkistamaan. Tuo on lähteistetty linkillä Twitterin etusivulle ”Twitterissä tukensa ilmoittivat heti myös Viron presidentti Alar Karis, Latvian presidentti Egils Levits ja pääministeri Krišjānis Kariņš, Puolan pääministeri Mateusz Morawiecki, Tšekin pääministeri Petr Fiala, Slovakian presidentti Zuzana Čaputová ja pääministeri Eduard Heger sekä Saksan liittokansleri Olaf Scholz.[11]”, minä en sitä ala etsimään kun ei ole tunnuksia mihinkään someen, niin tuon hakemininen on aika työlästä. Tietysti koko lauseen voi poistaa jos ei joku löydä lähdettä. Silloin kun tätä artikkelia kiihkeimmin kehitettiin niin tallensin suurimman osan lähteistä WebArchiveen sitä mukaa kun niitä lisättiin, mutta kaikki eivät sinne ole välttämättä tallentuneet oikein. --Linkkerpar (keskustelu) 5. toukokuuta 2023 kello 23.29 (EEST)

text: Kohdassa Jäsenyyden voimaantulo on vanhentunutta tietoa. Lisäsin siihen päivitettävä mallineen. --HenriHa (keskustelu) 11. kesäkuuta 2023 kello 18.36 (EEST)

text: Aikamuotoja pitää paikoittain päivittää menneeseen muotoon. Ratifiointitaulukosta voisi poistaa värityksen kun kaikki maat ovat ratifioineet ja Suomi on Natossa. --Smaug the Golden (keskustelu - muokkaukset - lokit) 28. kesäkuuta 2023 kello 01.07 (EEST)

text: Asiasisältö on hyvin toteutettu ja lähteistetty. Tässä on mielestäni muutama parannettava alue, tärkeimpänä hakemuksen sitominen vuosikymmeniä käytyyn Suomen Nato-keskusteluun. Tämä voisi olla heti aikajanan jälkeen esim. omana "Tausta" -osiona. Tässä kontekstissa ulkopoliittista linjaa vuosikymmeniä määritelleestä Nato-optiosta olisi hyvä olla oma tynkäartikkelinsa tuon nykyisen ohjauksen sijaan. Artikkelin loppupuolen kynäosio on mielestäni myös aikalailla triviaa, jonka voisi karsia artikkelista. Vaihtoehtoisesti asian voisi mainita yhdellä virkkeellä hakemusosiossa, mutta nyt se saa nähdäkseni suhteettomasti tilaa itse kokonaisuuteen nähden. Mielestäni tämä voisi täyttää hyvän artikkelin vaatimukset näillä muutoksilla ja täydennyksillä. --Msaynevirta (k · m) 13. heinäkuuta 2023 kello 14.43 (EEST)
Nelisen kuukautta takana, ja esimerkiksi päivitettävävaatimus edelleen. Tuskin kannattaa roikottaa pidempään, tuotakoon uudestaan, jos joku korjailee artikkelia hieman. --PtG (keskustelu) 4. elokuuta 2023 kello 09.09 (EEST)
</div>
thread_title:  Laatuarviointi